Imre Steindl

Si Imre Ferenc Károly Steindl (29 Oktobre 1839 – 31 Agosto 1902) sarong Hunggarong arkitekto.

Si Steindl (minsan inaapod sa Aleman na Emerich Steindl o Emmerich Steindl) iyo an kagdesenyo kan Edipisyo nin Parlamentong Hunggaro, asin saro siyang katuwang na propesor sa Hungarian Academy of Sciences.

Sa paghinapos kan ika-19 na siglo, si Steindl asin kairiba sinda Miklós Ybl asin Frigyes Schulek, iyo na an pinakalataw na mga arkitekto sa laog kan kadagaan nin Korona nin Santo Esteban. An bantogan niyang trabaho, an  Edipisyo nin Parlamentong Hunggaro (Országház) sa Budapest, iyo an nagin simbolo kan kabesera nin syudad.

 Biograpiya 
Si Steindl naggradwar sa Technical University of Budapest asin sa Academy of Fine Arts Vienna. Siya sarong maestro sa Budapest Technical University poon kan 1869. Siya naelihir komo honoraryong myebro kan Royal Institute of British Architects kan 1891 asin naako man magin myembro sa Hungarian Academy of Sciences kan 1898.

An interes arkitektural niya enot romantiko historisismo, dangan Renasimyento asin Gothic na estilo.

Midbid na gayo siya komo kagtugdok kan Edipisyo nin Parlamentong Hunggaro, an halimbawa kan arkitekturang Gothic Revival natugdok sa Pest pampang nin Danube, alagad an iba pang lataw na mga obra niya iyo an Katedral ni Santa Elisabeth sa Budapest asin man an pagpahirahay kan Katedral ni Santa Elisabeth sa Košice saka duman sa Hunyadi Castle.

Si Steindl nagin buta bago matapos an Hunggarong Parlamento kan 1904 asin nagadan kan 1902 sa Budapest. Siya nakalubong sa Sementeryo Kerepesi.

 Mayor na mga obra 
 New Town Hall, Budapest (1870–1872, Budapest V., Váci u. 62 – 64.)
 Commercial Trade and Industrial Bank (1872)
 Hunyadi Castle restoration (1870–1874) - na ginibo pakagadan kan enot na paradesenyo na si Ferenc Schulcz
 Franciscan church, Szeged, pagbagong modelo (1876)
 St Elisabeth Cathedral, Košice, pagbagong modelo
 University Buildings on Múzeum körút, District VIII (1880–1883)
 St Mary of Resurrection, Máriafalva (ngonyan, Mariasdorf, Burgenland, Austria), hinirahay sa estilong Gothic Revival (1882–1899), Zsolnay na baldosa ginamit sa mayor na altar
 St Elizabeth Church, Rózsák tere, Budapest District VII, (1893–1901)Website of the Saint Elisabeth Church (click "lejátszás")
Kataytayan nin mga ladawan

Toltolan

 Mga panluwas na takod 

Kategorya:Mga 1839 na kamundagan
Kategorya:Mga 1902 na kagadanan
Kategorya:Ika-19 na siglong mga Hunggarong arkitekto
Kategorya:Mga tawo haleng Pest, Hunggria
Kategorya: Mga nagtapos sa Academy of Fine Arts Vienna
Kategorya:Mga Paglubong sa Sementeryo Kerepesi